O‘zbekistonda vaksinatsiya jarayonlari qanday tashkil etiladi?

Sanitariya-epidemiologik osoyishtalik va jamoat salomatligi xizmati rahbari o‘rinbosari Nurmat Otabekov O‘zbekistonda COVID-19`ga qarshi emlash jarayoniga tayyorgarlik ishlari to‘g‘risida ma’lumot berdi.
Uning so‘zlariga ko‘ra, ommaviy emlash tadbirlarini har tomonlama tizimli tashkil etish maqsadida 3138 ta emlash punktlari va 862 ta harakatdagi tibbiy brigadalar tashkil etilgan. ️COVAX doirasida 17 ta avtorefrijerator, 206 ta yuk tashuvchi miniven va 16 ta yengil avtotransport vositalari yetkazib berildi.
Qolaversa, emlash jarayonida qatnashadigan 4 ming nafardan ortiq shifokorlar va 11 ming nafardan ortiq o‘rta tibbiyot xodimlari tayyorgarlikdan o‘tkazildi.

Bundan tashqari, vaksinalarni qo‘llash yuzasidan o‘zbek, rus va qoraqalpoq tillarida targ‘ibot materiallari chop etildi.
1 apreldan ommaviy ravishda emlash tadbirlarini quyidagi tartiblarda amalga oshirish taklif etilmoqda:
«Aynan shu kabi vaksinalar sababli bugun mamlakatimiz bir qator xavfli kasalliklardan holi hudud deb e’tirof etilgan. Koronavirusga qarshi vaksinalar ham pandemiyani yengishda asosiy omil bo‘lib xizmat qiladi», — dedi SES rahbari o‘rinbosari.
Nurmat Otabekovning ta’kidlashicha, «koronavirusga qarshi vaksina — zamonaviy tibbiyotning eng yuksak yutug‘i, unga ishonchsizlik bildirmaslik kerak».